stanford-oval/wikipedia huggingface dataset:
Das Rätsel der roten Orchidee

| Das Rätsel der roten Orchidee |
| --- | --- |

Ohjaaja:  Helmut Ashley
Käsikirjoittaja:  Egon Eis
Perustuu:  Edgar Wallacen romaaniin
Tuottaja:  Horst Wendlandt
Säveltäjä:  Peter Thomas
Kuvaaja:  Franz Xaver Lederle
Leikkaaja:  Herbert Taschner
Pääosat:   Christopher Lee  Adrian Hoven  Marisa Mell 
Valmistustiedot
Valmistusmaa:  Länsi-Saksa
Tuotantoyhtiö:  Rialto Film
Levittäjä:  Constantin Film
Ensi-ilta:  1. maaliskuuta 1962
Kesto:  84 minuuttia
Alkuperäiskieli:  saksa
Aiheesta muualla
IMDb 
AllMovie
Infobox OKNimi-testi OK: 
Das Rätsel der roten Orchidee (engl. The Puzzle of the Red Orchid; myös The Secret of the Red Orchid) on vuonna 1962 julkaistu Helmut Ashleyn ohjaama saksalainen rikoselokuva, jonka pääosissa ovat Christopher Lee, Adrian Hoven ja Marisa Mell. Das Rätsel der roten Orchidee kertoo Chicagosta Lontooseen muuttaneista gangstereista, jotka alkavat kiristää rahaa rikkailta briteiltä.
Das Rätsel der roten Orchidee perustuu Edgar Wallacen romaaniin When the Gangs Came to London, jonka pohjalta Egon Eis laati käsikirjoituksen. Rialto Film tuotti elokuvan. Elokuva kuvattiin Cuxhavenissa, studioilla Hampurissa ja Lontoossa. Kuvaukset olivat alkaneet 15. joulukuuta 1961 ja päättyneet 15. tammikuuta 1962.
Das Rätsel der roten Orchidee sai ensi-iltansa Länsi-Saksassa 1. maaliskuuta vuonna 1962. Elokuva on julkaistu sekä videona että DVD:nä.
Brittiläinen Christopher Lee puhuu elokuvassa saksaa ja hänen äänensä dubbasi toinen näyttelijä englanninkielistä versiota varten.
Näyttelijät

| 0 | 1 | 2 |
| --- | --- | --- |
|  Christopher Lee  | … |  Johtaja Allerman   |
|  Adrian Hoven  | … |  Komisario Weston   |
|  Marisa Mell  | … |  Lilian Ranger   |
|  Pinkas Braun  | … |  Edwin   |
|  Christiane Nielsen  | … |  Cora Minelli   |
|  Eric Pohlmann  | … |  Kerkie Minelli   |
|  Fritz Rasp  | … |  Tanner   |
|  Wolfgang Büttner  | … |  Ylikomisario Tetley   |
|  Herbert A.E. Böhme  | … |  Oberst Drood   |
|  Günther Jerschke  | … |  Herra Shelby   |
|  Sigrid von Richthofen  | … |  Rouva Moore   |
|  Hans Paetsch  | … |  Lordi Arlington   |
|  Edgar Wenzel  | … |  Babyface   |
|  Klaus Kinski  | … |  Steve   |
|  Eddi Arent  | … |  Parker   |
Aiheesta muualla

Das Rätsel der roten Orchidee Internet Movie Databasessa (englanniksi)
Das Rätsel der roten Orchidee AllMoviessa. (englanniksi)
Google Sites

Logo
Google Sites on Googlen tarjoama palvelu, jolla pyritään tarjoamaan maksutta sivunvalmistuskokonaisuus monipuolisin ominaisuuksin. Palvelu perustuu alun perin Googlen ostamaan JotSpot-palveluun, jonka tarkoituksena oli ryhtyä tuottamaan oma Wikipedia-tyyppinen palvelu käyttäjien omille sivuille. Google Sitesiin on yhdistetty muun muassa aikaisempi Google Page Creator -palvelu.
Fytonomi

Fytonomi on luontaistuotealalla käytetty ammattinimike ravintolisä- ja rohdosasiantuntijoille. Provita Oy järjestää Suomessa fytonomi-koulutusta. Fytonomi ei ole nimikkeenä kuitenkaan suojattu eli sitä voi  käyttää riippumatta siitä onko käynyt Fytonomi-koulutuksen.
Vuonna 2007 Fytonomi-koulutuksesta oli valmistunut hieman yli 200 henkilöä ja heitä edustava yhdistys on Fytonomit ry.
Koulutus

Provita Oy vastaa Suomessa terveystuotealalla toimivien ja alalle aikovien perus- ja jatkokoulutuksesta. Fytonomiksi on voinut opiskella vuodesta 1992 Helsingin Yliopiston koulutus- ja kehittämiskeskus Palmenian järjestämillä noin 8kk (18ov / 27op) kestävillä kursseilla. Vuodesta 2003 myös Laurea ammattikorkeakoulu on tarjonnut mahdollisuuden erikoistua Fytonomiksi. Pääsyvaatimuksena on hyväksytty luontaistuoteneuvojan koulutus ja vähintään yhden vuoden työkokemus luontaistuotealalta.
Fytonomit ry:n mukaan Fytonomi-koulutuksen "tavoitteena on kouluttaa luontaistuotealalle työntekijöitä, joilla on tarjota asiakkaille tietoa sovellettuna käytännön tilanteisiin ja näin auttaa asiakasta perehtymään itsehoidon mahdollisuuksiin. Koulutus antaa laajat tiedot eri ravintoaineiden ja rohdosten vaikutuksista ja niiden oikeasta käytöstä terveydenhoidossa."  Suomen Terveystuotekauppiaiden Liiton ja Fytonomi ry:n mukaan fytonomikoulutuksen vaatimisella työntekijöiltä on tarkoitus lisätä alan organisoitumista ja siten vähentää alan pahimpia lieveilmiöitä.
Aiheesta muualla

Fytonomit ry:n kotisivut (Arkistoitu – Internet Archive)
Google Shopping

Google Shopping on Google Ads -työkalun kampanjamuoto. Käyttäjän tehdessä haun hakukoneessa hänelle esitellään hakua vastaavia tuotteita tai palveluita kuvamainoksina. Kuvamainoksissa näkyy heti tuotteen tiedot, kuten nimi, hinta ja yrityksen nimi. Käyttäjä pääsee siten tarkastelemaan tuotteita ennen kuin hänen tarvitsee klikata itseään vielä verkkosivustolle, jolloin hän saattaa saada paremman käsityksen tuote- ja hintatarjonnasta ennen verkkosivustolle siirtymistä.[lähde? ]
Google Shopping -mainoskampanjat toimivat samalla periaatteella kuin Google Ads -hakusanamainonta. Hakusanamainonnassa käyttäjälle näytetään tekstimainos, joka vastaa mahdollisimman tarkasti käyttäjän tekemään hakuun.[lähde? ]
Cree

| cree> Tiedot |
| --- | --- |
Alue:  Kanada
Virallinen kieli:  Luoteisterritoriot ( Kanada)
Puhujia:  72 800
Kirjaimisto:  cree-tavukirjoitus
Kielitieteellinen luokitus
Kielikunta:  algilaiset kielet
Kieliryhmä:  algonkin-kielet
Kielikoodit
ISO 639-1:  cr
ISO 639-2:  cre
ISO 639-3:   
 Ohje 
Cree on ryhmä kieliä, joita noin 72 800 creetä puhuu ympäri Kanadaa Albertasta Labradoriin. Cree-kielet ovat algonkin-kielten alaryhmä.
Alaryhmät

Cree-kielet voidaan jakaa yhdeksään murteeseen (SIL International luokittelee ne kieliksi):
atikamekw (SIL-koodi: atj)
east cree (eteläinen, crj)
east cree (pohjoinen, crl)
innu eli montagnais (moe)
moose cree (crm)
naskapi (nsk)
plains cree (crk)
swampy cree (csw)
woods cree (cwd)
Kielen rakenne

Kuten monissa Pohjois-Amerikan kielissä, creellä on monimutkainen polysynteettinen muoto-oppi ja syntaksi. Sanat voivat olla hyvin pitkiä, esimerkiksi "koulu" on plains creeksi kiskinohamatowkamikw. Toisinaan yhdellä sanalla voidaan ilmaista englanninkieltä lyhyemminkin asioita, esimerkiksi "hän aina tanssi tuolla tavalla" on ki-isi-nanimihtow.
Aiheesta muualla

Kuvia tai muita tiedostoja aiheesta Cree Wikimedia Commonsissa
Photos of Cree People in Canada
Wikipedia, vapaa tietosanakirja
Gordon Scott

Gordon Scott vuonna 1965 tehdyssä Herkules-televisiosarjan pilottijaksossa.
Gordon Scott (alkuperäiseltä nimeltään Gordon Merrill Werschkul, 3. elokuuta 1926 Portland – 30. huhtikuuta 2007 Baltimore) oli yhdysvaltalainen elokuva- ja televisionäyttelijä, joka tunnetaan parhaiten Tarzan-elokuvistaan.
Scott opiskeli yhden lukukauden Oregonin yliopistossa, palveli armeijassa ja työskenteli sen jälkeen eri ammateissa. Vuonna 1953 pitkä ja lihaksikas mies palkattiin esittämään Tarzania Lex Barkerin luovuttua roolista. Samalla hän vaihtoi sukunimensä, joka kuulosti liikaa Weismullerilta.
1960-luvun alussa Scott siirtyi Italiaan, jossa hän esiintyi monissa peplum- ja muissa seikkailuelokuvissa. Niistä tunnetuin on Steve Reevesin kanssa tehty Romulus ja Remus (1961). Scott teki viimeiset elokuvansa vuosikymmenen lopussa.
Elokuvia

Tarzanin suuri seikkailu, 1959
Maciste contro il vampiro, 1961
Romulus ja Remus, 1961
Aavikkoleijonan kosto, 1962
Kleopatra ja miehet, 1962
Zorro ja kolme muskettisoturia, 1963
L’eroe di Babilonia, 1963
Goliath e la schiava ribelle, 1963
Il leone di San Marco, 1963
Ercole contro Moloch, 1963
Il Colosso di Roma, 1964
Voittamaton, 1964
Aiheesta muualla

Internet Movie Database: Gordon Scott (englanniksi)
Elonet: Gordon Scott
Gramvoússa (Kykladit)

Gramvoússan saari Amorgókselta nähtynä.
| --- | --- |
Sijainti:  36°48′28″N, 25°44′42″E, Amorgós Náxos, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,8 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Gramvoússa (kreik. Γραμβούσσα) on pieni Kreikan saari, joka kuuluu Kykladien saariryhmään ja sijaitsee Egeanmeressä Amorgóksen länsikärjen pohjoispuolella. Saaren pinta-ala on noin 0,80 neliökilometriä ja se on asumaton (vuonna 2011). Hallinnollisesti Gramvoússa kuuluu Amorgóksen kuntaan, Náxoksen alueyksikköön ja Etelä-Egean saarten alueeseen. Gramvoússan ja Amorgóksen erottaa noin 550 metriä leveä salmi. Saarella on Neitsyt Marialle (Panagía) omistettu kirkko.
Crash Bandicoot 2: Cortex Strikes Back

| Crash Bandicoot 2: Cortex Strikes Back |
| --- | --- |

Kehittäjä:  Naughty Dog
Julkaisija:  Sony Computer Entertainment   Universal Interactive Studios
Jakelija:  Universal Interactive Studios
Ohjaaja:  Jason Rubin
Tuottaja:  Mark Cerny
Käsikirjoittaja:  Jason Rubin
Taiteilija:  American Exitus Charles Zembillas
Säveltäjä:  Mutato Muzika Mark Mothersbaugh Josh Mancell
Ohjelmoija:  Andy Gavin
Pelisarja:  Crash Bandicoot
Pelimoottori:  Game Oriented Object LISP 2
Julkaistu:  PlayStationNA 1. marraskuuta 1997EU 6. joulukuuta 1997JP 18. joulukuuta 1997
Lajityyppi:  tasohyppely
Pelimuoto:  yksinpeli
Ikäluokitus:  ESRB: Kaikenikäisille 
Alusta:  PlayStation
Jakelumuoto:  optinen levy, PlayStation Network
Lisää peliartikkeleitaVideopelien teemasivulla
Infobox OK     : 
Crash Bandicoot 2: Cortex Strikes Back on Naughty Dogin kehittämä tasohyppelypeli, joka julkaistiin PlayStationille vuonna 1997. Peli on jatko-osa vuonna 1996 julkaistulle Crash Bandicootille. Pelissä edetään keräämällä radoilta kristalleja. Tasoilla on myös erilaisia jalokiviä, joita voi kerätä erilaisin tavoin.
Tässä seikkailussa nähdään ensimmäistä kertaa Crashin sisko Coco Bandicoot ja käytetään ensimmäistä kertaa siirtymähuonetta (engl. Warp Room) tasosta toiseen menemiseksi. Myös TNT-laatikoiden rinnalle mukaan tulevat Nitro-laatikot, jotka räjähtävät heti, kun niihin koskee. Myös Nitro-laatikot lasketaan rikottuihin laatikoihin, mutta tasosta löytyy myös vihreä !-laatikko, joka räjäyttää tason kaikki Nitro-laatikot.
Peliä on myyty yli kolme ja puoli miljoonaa kappaletta.
Pelin ääninäyttelijät

| 0 | 1 | 2 |
| --- | --- | --- |
|  Clancy Brown  | … |  Tri. Neo Cortex   |
|  Brendan O’Brien  | … |  Tri. N. Gin, Tri. Nitrus Brio, sivuäänet   |
|  Vicki Winters  | … |  Coco Bandicoot   |
|  Dal McKennon  | … |  Ripper Roo (arkistosta otettu)   |
Huomioita

↑  Kuvailtu videopelissä Crash Bandicoot (1996).
Aiheesta muualla

Crash Bandicoot 2: Cortex Strikes Back MobyGamesissa (englanniksi)
Crash Bandicoot 2: Cortex Strikes Back Internet Movie Databasessa (englanniksi)
Gramvoúsa

Gramvoúsa (kreik. Γραμβούσα) tai Gramvoússa (Γραμβούσσα) voi viitata seuraaviin paikkoihin Kreikassa:
Gramvoúsan niemimaa, niemimaa Kreetan saarella
Gramvoúsa-nimiset saaret niemimaan pohjoispuolella:
Ágria Gramvoúsa, pohjoisempi saari
Ímeri Gramvoúsa, usein vain Gramvoúsa, eteläisempi saari
Gramvoúsa eli Gramvoússa, saari Pohjoisen Egean saarten saariryhmässä lähellä Thásosta
Gramvoússa, saari Kykladien saariryhmässä lähellä Amorgósta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gramvoúsa”, voi hakea sivunnimihaulla, laajalla sivunnimihaulla tai tekstihaulla.
David Cohen

| David Cohen |
| --- | --- |

CIA:n pääjohtaja (vt.)
 20. tammikuuta 2021 – 19. maaliskuuta 2021  
Presidentti:  Joe Biden
Edeltäjä:  Gina Haspel
Seuraaja:  William Joseph Burns
Henkilötiedot
Syntynyt: 11. kesäkuuta 1963 (ikä 61) Boston, Massachusetts, Yhdysvallat
Lapset:  2
Tiedot
Tutkinnot:  Cornellin yliopisto Yalen yliopisto
David Samuel Cohen (s. 11. kesäkuuta 1963) on yhdysvaltalainen asianajaja. Hän toimi CIA:n vt. johtajana 20. tammikuuta – 19. maaliskuuta 2021. Cohenin seuraajaksi valittiin William Joseph Burns. Bostonista kotoisin oleva Cohen työskenteli aiemmin muun muassa Yhdysvaltain valtiovarainministeriössä. Ministeriössä hän toimi muun muassa terrorismin ja taloudellisen tiedustelun apulaispääsihteerinä.
Cohen on juutalaisen lääkäriperheen poika. Hän valmistui Cornellin yliopistosta vuonna 1985 ja jatkoi opintojaan Yalen yliopistossa, josta hän sai tohtorintutkinnon vuonna 1989. Valmistuttuaan oikeustieteellisestä tiedekunnasta Cohen toimi lakimiehenä liittovaltion tuomari Norman P. Ramseylle Yhdysvaltain Marylandin käräjäoikeudessa.
Cohen on naimisissa ja hänellä on kaksi lasta.
Käännös suomeksi
Danegeld

Danegeld oli Englannissa 900–1100-luvuilla tanskalaisille viikingeille toistuvasti maksettu lunnasraha, jolla maa aluksi säästettiin viikinkien hyökkäyksiltä. Myöhemmässä vaiheessa danegeld muuttui pakkoveroksi, jolla ylläpidettiin tanskalaisten sotaväkeä.
Gordon Schildenfeld

Gordon Schildenfeld vuonna 2012
Gordon Schildenfeld (s. 18. maaliskuuta 1985 Šibenik, Jugoslavia) on kroatialainen jalkapalloilija, joka edustaa kyproslaista Anorthosis Famagustaa. Oikeajalkainen Schildenfeld on pelipaikaltaan keskuspuolustaja. Hän on pelannut myös Kroatian jalkapallomaajoukkueessa. Schildenfeld on 191 senttimetriä pitkä.
Ura > Seurajoukkueura

Schildenfeld aloitti ammattilaisuransa kotikaupunkinsa Šibenikin HNK Šibenikissä. Hän edusti seuraa vuodet 2001-2007. Vuonna 2007 Schildenfeld siirtyi Kroatian suurseuraan Dinamo Zagrebiin. Hän pelasi seurassa vain kauden, jonka aikana tilille tuli 32 ottelua ja liigan sekä cupin voitto. Vuonna 2008 Schildenfeld siirtyi Turkkiin Beşiktaş JK:n riveihin. Ura turkkilaisseurassa ei auennut ja pääosan Beşiktaş-ajastaan Schildenfeld vietti lainalla MSV Duisburgissa ja Sturm Grazissa, joista viimeksi mainitussa tuli Itävallan cup-voitto. Vuonna 2010 Schildenfeld siirtyi pysyvällä sopimuksella Sturm Graziin. Sielläkin hän pelasi vain yhden kauden, jonka aikana pelejä kertyi 36 ja lisäksi tuli myös Itävallan Bundesliiga -mestaruus. Kesällä 2011 Schildenfeld siirtyi Saksan 2. Bundesliigassa pelanneeseen perinneseura Eintracht Frankfurtiin, jonka Schildenfeld nosti takaisin Bundesliigaan pelattuaan 33 ottelua kauden aikana. Seuraavaksi, vain yhden Eintracht-kauden jälkeen Schildenfeld siirtyi Venäjän valioliigaan ja FK Dynamo Moskovan joukkueeseen. Vuonna 2013 Schildenfeld siirtyi lainalle kreikkalaiseen PAOK FC:hen saatuaan Venäjällä vähän peliaikaa. Elokuussa 2013 palattuaan lainalta takaisin Moskovaan Schildenfeld siirtyi jälleen Kreikkaan, nyt lainasopimuksella Panathinaikos FC:n riveihin. Panathinaikosissa Schildenfeld voitti Kreikan cupin vuonna 2014. Vuosina 2015–2017 hän edusti kotimaassaan Dinamo Zagrebia ja siirtyi sitten Kyprokselle.
Ura > Maajoukkueura

Schildenfeld pelasi yhden ottelun Kroatian alle 21-vuotiaiden maajoukkueessa vuonna 2006. Debyytti Kroatian jalkapallomaajoukkueessa tapahtui marraskuussa 2009 Liechtensteiniä vastaan. Schildenfeld kuului Kroatian joukkueeseen vuoden 2012 EM-kisoissa, joissa hän pelasi Kroatian kaikki kolme ottelua, ja vuoden 2014 MM-kisoissa, joissa hän ei kuitenkaan päässyt kentällä yhdessäkään Kroatian kolmesta ottelusta. EM-kisoissa 2016 hän pääsi kahdessa ottelussa vaihtopelaajana viime hetkiksi kentälle. Hän on pelannut maajoukkueessa 29 ottelua ja tehnyt niissä yhden maalin.
Käännös suomeksi
Giovanni delle Bande Nere

Giovanni delle Bande Neren patsas Firenzen Ufficin gallerian edustalla.
Giovanni delle Bande Nere tai Giovanni dalle Bande Nere, alun perin Lodovico de' Medici (6. huhtikuuta 1498 Forlì – 30. marraskuuta 1526 Mantova) oli kondottieeri ja Medici-suvun huomattavin sotilas.
Hänen kutsumanimensä Giovanni delle Bande Nere merkitsee ”Mustien nauhojen Giovanni”. Nimitys tulee siitä, että hänen palkkasoturijoukkonsa piti mustia surunauhoja paavi Leo X:n kuoleman muistoksi.
Tausta

Giovanni delle Bande Nere kuului Medicien suvun nuorempaan haaraan, joka polveutui Cosimo de’ Medicin nuoremmasta veljestä Lorenzosta. Tämä nuorempi sukulinja pysyi sivuosassa aina 1500-luvulle saakka, jolloin Medicien vanhempi haara oli lähellä sammua. Giovannista tuli nuoremman sukuhaaran ensimmäinen merkittävä edustaja.
Giovanni delle Bande Neren isä oli Giovanni di Pierfrancesco de’ Medici ja äiti Caterina Sforza. Poika kastettiin Lodovicoksi, mutta hän otti etunimekseen isänsä nimen Giovanni. Isä oli nimittäin kuollut pian hänen syntymänsä jälkeen. Nuori Giovanni sai jo varhain koulutusta aseiden käytössä, ja hän näytti perineen äitinsä energisen luonteen.
Kondottieerina

Giovanni aloitti taistelunsa Medici-sukuisen paavi Leo X:n joukoissa Urbinon herttua Francesco Maria della Roverea vastaan vuosina 1516–1517 sekä ranskalaisia vastaan vuonna 1521. Hän siirtyi ranskalaisten riveihin vuonna 1522, mutta astui keisari Kaarle V:n palvelukseen vuonna 1523. Giovanni delle Bande Nere palasi takaisin Ranskan joukkoihin vuonna 1525, juuri ennen Pavian taistelua. Vuonna 1526 Giovanni delle Bande Nere liittyi Cognacin liiton armeijaan, joka taisteli keisaria vastaan. Giovanni haavoittui kuitenkin kuolettavasti lähellä Mantovaa 25. marraskuuta ja kuoli vammoihinsa viisi päivää myöhemmin.
Giovanni oli naimisissa Maria Salviatin kanssa, ja he saivat pojan, Cosimon, josta tuli Cosimo I de’ Medici, ensimmäinen Toscanan suurherttua ja Medicien uuden hallitsijasuvun perustaja.
Fytokromi

Fytokromi on kasvin viherhiukkasissa, levissä ja joissain bakteereissa esiintyvä sinivihreä väriaineproteiini. Se säätelee mm. organismin hakeutumista valoa kohti ja pigmenttimolekyylien tuotantoa. Kasvissa se aiheuttaa valorytmiin liittyviä muutoksia, kuten päivän pituuteen reagoivien kasvien (pitkänpäivänkasvit ja lyhyenpäivän kasvit) kukintainduktion sekä kasvien talveentumisinduktion. Lisäksi fytokromi laukaisee valossa itävien kasvien itämisprosessin. Fytokromia on kasveissa erittäin vähän, ja vaaditaan vain pieniä säteilytason muutoksia laukaisemaan sen välittämät kemialliset muutokset.
Fytokromin toiminta

Fytokromilla on kaksi muotoa: virittynyt ja virittymätön fytokromi. Erilaiset fytokromit aistivat valoa punaisen eri aallonpituksilla, mutta tavallisesti fytokromi imee virittymättömässä tilassaan punaista valoa, jonka aallonpituus on 660-700 nm. Virittyneessä tilassa se imee kaukopunaista (730-750 nm) valoa, jonka seurauksena proteiini palautuu takaisin virittymättömään tilaan. Fytokromit voivat myös palautua virittymättömään tilaan pimeässä ns. pimeäpalautumisen avulla, joka on lämpötilasta riippuvaista.
Kasvien fytokromien virittymättömästä muodosta käytetään lyhennettä P660 (helakanpunaisen valon, 660 nm, vastaanottaja) sekä virittyneestä muodosta lyhennettä P730 (pidempiaaltoisen punaisen värin, 730 nm, vastaanottaja). Lyhenteet merkitsevät sitä valon aallonpituutta, jota fytokromi imee tehokkaimmin. Esimerkiksi auringon paistaessa P660 muuttuu nopeasti aktiiviseksi P730 fytokromin muodoksi, joka taas imee tehokkaasti 730 nm aallonpituutta. Tämän seurauksena, tai hitaasti pimeässä, fytokromi muuttuu takaisin P660-muotoon. Riittävä määrä fytokromin tehokasta muotoa aiheuttaa kukkimishormonin välityksellä kasvin kasvupisteiden ohjelmoitumisen generatiiviseen (suvulliseen)vaiheeseen, eli kukkimiseen. Päivän pituudesta riippuu, ehtiikö kasvissa valoisaan aikaan syntyä tarpeeksi fytokromin tehokasta muotoa kukkimisen indusoimiseksi ennen kuin pimeällä tehokas muoto alkaa taas palautua P660 muotoon.
Fytokromin rakenne

Fytokromit ovat dimeerisiä proteiineja, jotka koostuvat valoa aistivasta osasta ja signaalia välittävästä osasta. Punainen valo saa aikaan niissä rakenteellisia muutoksia, jotka muuttavat tämä proteiinin toimintaa. Toiminta voi olla entsyymiaktivisuutta tai sitoutuminsta toisiin solun proteiineihin. Esimerkiksi kasveilla valo edesauttaa fytokromin sitoutumista PIF-molekyyleihin (engl. phytochrome-interacting factor), jotka yhdessä aktivoivat geenien ilmentymistä kasveilla.
Aiheesta muualla

Plant Physiology Information Website: Phytochrome (englanniksi)
Google Pay

| Google Pay |
| --- | --- |

Kehittäjä:  Google
Kehityshistoria
Ensijulkaisu:  29. lokakuuta 2018
Tiedot
Alusta:  Android
Lisenssi:  Suljettu lisenssi
Google Pay on Googlen kehittämä mobiilimaksusovellus ja verkkomaksujärjestelmä, joka julkaistiin Suomessa 29. lokakuuta 2018. Google Pay on saatavilla Android-laitteille, kuten älypuhelimille, taulutietokoneille ja älykelloille. Suomessa monet pankit ovat ottaneet käyttöön Google Pay -sovelluksen. Google Pay on samankaltainen kuin Apple Pay. Google Pay hyödyntää maksupäätteiden lähimaksuominaisuutta. Google Paylla maksaminen toimii lähes joka paikassa, kuten lähikaupoissa.[lähde? ]
Aiheesta muualla

Kuvia tai muita tiedostoja aiheesta Google Pay Wikimedia Commonsissa
Demetria Washington

| Mitalit> Maa:   Yhdysvallat.Naisten yleisurheilu.MM-kilpailut  | Mitalit> Maa:   Yhdysvallat.Naisten yleisurheilu.MM-kilpailut  | Mitalit> Maa:   Yhdysvallat.Naisten yleisurheilu.MM-kilpailut  | Maa:   Yhdysvallat> Naisten yleisurheilu. |
| --- | --- | --- | --- |
|  Kultaa | Pariisi 2003 | 4 × 400 m |  |
Demetria Washington (s. 31. joulukuuta 1979) on yhdysvaltalainen 400 metrin juoksija.
Washington kilpaili Edmontonin MM-kisoissa 2001, joissa karsiutui 400 metrin välierissä ajalla 51,26. Kaksi vuotta myöhemmin Pariisin MM-kisoissa hän karsiutui 400 metrin henkilökohtaisen kilpailun välierissä, mutta oli mukana voittamassa 4 x 400 metrin viestijuoksussa MM-kultaa.
Ennätykset

200 metrin juoksu: 22,89 (2003)
400 metrin juoksu: 51,05 (2001)
Demetrias (fyle)

| Demetrias> Δημητριάς.Historia |
| --- | --- |
Tyyppi:  fyle
Kulttuuri:  antiikin Kreikka
Alue:  Attika
Numero (alkup.):  XII (II)
Perustettu:  307/306 eaa.
Lakkautettu:  201/200 eaa.
Eponyymi heeros:  Demetrios Poliorketes
Demoksia:  14–15
Infobox OKNimi-testi OK: 
Demetrias (m.kreik. Δημητριάς, Dēmētrias) oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin hellenistisellä kaudella vuonna 307/306 eaa. Ateenalaiset kunnioittivat tuolloin makedonialaista sotapäällikköä ja myöhempää kuningasta Demetrios Poliorketesta nimittämällä tämän eponyymiksi heerokseksi ja antamalla tälle oman fylen. Samaan aikaan perustettiin fyle Antigonis. Fylet tunnettiin yhdessä ”makedonialaisina fyleinä”.
Fyleen kuului alun perin 15 demosta. Siihen siirrettiin jo olemassa olleita demoksia muista fyleistä; siihen sekä samankokoiseen Antigonis-fyleen siirrettiin yhteensä kolme demosta kustakin vanhasta fylestä, lukuun ottamatta Aiantis-fyleä, mikä korvattiin siirtämällä Leontis-fylestä kaksi ylimääräistä ja Aigeis-fylestä yksi ylimääräinen demos. Fylen numeroksi tuli II ja Antigonis-fylen numeroksi I, jolloin alkuperäisistä fyleistä I–X tuli fylet III–XII. Usein fyleen viitataan selkeyden vuoksi kuitenkin numerolla XII ikään kuin se olisi sijoitettu loppuun.
Trittyksillä ei ollut tässä vaiheessa enää erityistä merkitystä. Vuonna 224/223 eaa. fylen demosten määrä väheni 14, kun Oinoe siirrettiin uuteen Ptolemais-fyleen. Makedonialaiset fylet lakkautettiin vuonna 201/200 eaa. Ateenan ja Makedonian välisen sodan vuoksi. Tuolloin niiden demokset siirrettiin takaisin vanhoihin fyleihinsä (tai uuteen Attalis-fyleen).
Fylen jäseniin viitattiin nimityksellä Dēmētrieus (Δημητριεύς), monikossa Dēmētrieis (Δημητριεῖς) tai Dēmētriadai (Δημητριάδαι).